Diari Oficial de la Generalitat Valenciana


Sumari del DOGV 3304, del 10-08-1998 (1998/6678)

DECRET 102/1998, de 21 de juliol, del Govern Valencià, pel qual es modifica la composició de la Comissió Interdepartamental de Consum.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/07/21/102/dof/vci/html**

### Dades del document

Número de DOGV
:   3304

Data del DOGV
:   10-08-1998

Secció del DOGV
:   I. DISPOSICIONS GENERALS

Número del document
:   1998/6678


Data del document
:   21-07-1998

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

DECRET 102/1998, de 21 de juliol, del Govern Valencià, pel qual es modifica la composició de la Comissió Interdepartamental de Consum. [1998/6678]
  
L'article 31 de la Llei 5/1983, de 30 de desembre, de Govern Valencià, estableix que el Govern Valencià podrà crear comissions interdepartamentals integrades per alts càrrecs de l'administració valenciana per a l'estudi, coordinació, programació i, si escau, propostes de resolució de l'activitat interdepartamental en matèries sectorials comunes. La Comissió Interdepartamental de Consum de la Generalitat Valenciana s'ha regulat per mitjà del Decret 131/1989, de 16 d'agost, del Govern Valencià, el qual estableix que en formarà part un representant, amb rang de director general, de la Presidència de la Generalitat i de determinades conselleries.
  
Pel Decret 70/1993, de 31 de maig, del Govern Valencià, es modifica la composició de la Comissió Interdepartamental de Consum de la Generalitat Valenciana.
  
Amb la nova adscripció de competències, efectuada pel Decret 4/1997, de 26 de febrer, del president de la Generalitat Valenciana, pel qual s'assignen les competències en matèria de treball, economia social, formació i inserció professional, indústria, energia, comerç i defensa dels consumidors i usuaris a la Conselleria d'Ocupació, Indústria i Comerç, es fa necessària una nova modificació en la composició de l'esmentada Comissió Interdepartamental de Consum.
  
Per tot això i a proposta del conseller d'Ocupació, Indústria i Comerç, i després de la deliberació prèvia del Govern Valencià, en la reunió del dia 21 de juliol de 1998,
  
DECRETE
  
Article únic
  
Modificar l'article 3 del Decret 131/1989, de 16 d'agost, del Govern Valencià, pel qual es regula la Comissió Interdepartamental de Consum de la Generalitat Valenciana, que queda redactat com segueix:
  
«1. La Comissió estarà composta pels següents membres:
  
- President: el conseller d'Ocupació, Indústria i Comerç.
  
- Vicepresident: el director general de Comerç i Consum.
  
- Vocals: un representant, amb càrrec de director general o equivalent, de cada una de les conselleries del Govern Valencià i de la Presidència de la Generalitat Valenciana.
  
2. El secretari de la Comissió serà nomenat al si de la mateixa Comissió.
  
3. La Secretaria Administrativa de la Comissió serà exercida pel Gabinet de Coordinació Interdepartamental».
  
DISPOSICIÓ DEROGATÒRIA
  
A l'entrada en vigor d'aquest decret quedarà derogat el Decret 70/1993, de 31 de maig, del Govern Valencià, pel qual es modifica la composició de la Comissió Interdepartamental de Consum de la Generalitat Valenciana.
  
DISPOSICIÓ FINAL
  
Aquesta disposició entrarà en vigor l'endemà de la seua publicació en el Diari Oficial de la Generalitat Valenciana.
  
València, 21 de juliol de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI